《用伯初韵再和一篇请子温户曹同赋》
宋代·张扩

孤山山下苔痕滑，翠竹扶疏水方折。靓妆无数招不应，曾与先生护名节。

即今湖上荆棘满，谁见穿林度飞雪。道傍数本忽照眼，所喜风流未中绝。

不嫌青女暂试粉，却要风师小回辙。君看万点已可怜，半杂春泥封地裂。

版曹平生诗作史，坐陋故人探禹穴。惜花未忍任零落，借酒生春面如缬。

酒醒定作返魂章，笔底有丹工点铁。

作者简介：[约公元一一二二年前后在世]字彦实，一字子微，德兴人。生卒年均不详，约宋徽宗宣和中前后在世。工诗，词采清丽。崇宁中（公元一一o四年左右）进士。授国子监簿，迁博士，调处州工曹，召为秘书省校书郎，寻充馆职。南渡后，历中书舍人。为著作郎时，秦桧赏其诗，迁擢左史，再迁而掌外制。所交如曾糙、朱翌、吕本中辈，皆一代大家。扩著有东窗集四十卷，诗十卷，《宋史艺文志》传於世。